《悲长平》
金朝·萧贡

秦兵伏甲武安西，赵将非材战士携。千里阵云沉晓日，万家屋瓦震秋鼙。

哀缠朽骨天应泣，怨入空山鸟不栖。百战区区竟何得，阿房烟草亦凄迷。

作者简介：（?—1223）金京兆咸阳人，字真卿。世宗大定二十二年进士。补尚书省令史，执政以为能。累除翰林修撰，论时政五弊，言路四难，词意切至。历国子祭酒，兼太常少卿，与陈大任刊修《辽史》。官至户部尚书。好学，读书至老不倦。有《注史记》。